PolyAgent/wiki_georgian_en_parallel_20231101 huggingface dataset:
Money (That's What I Want)

Money (That's What I Want) — ბარეტ სტრონგის 1959 წლის სიმღერა.
ჯგუფ The Beatles-ის მიერ ჩაიწერა სიმღერის საკუთარი ვერსია. იგი შეტანილია ალბომში With The Beatles, რომელიც გამოვიდა 1963 წელს.
რესურსები ინტერნეტში
The Beatles Bible - ინფორმაცია ჩანაწერებზე
სქოლიო
The Beatles-ის სიმღერები
1963 წლის სიმღერები
ხეფრენი

ხეფრენი — ძველი ეგვიპტის ფარაონი, IV დინასტიის (ძვ. წ. 2723-2563 წწ.) წარმომადგენელი. ხეოფსის მემკვიდრე (შესაძლოა შვილი ან ძმაა). გიზაში მეორე პირამიდის (სიმაღლე 143,5 მ) ამშენებელი. ეს პირამიდა ძველად გვირაბით უკავშირდებოდა დაბლობში აგებულ გრანიტის ტაძარს, რომელშიც იდგა ხეფრენის ორი დიორიტის ქანდაკება (ინახება კაიროს მუზეუმში).
ლიტერატურა
ეგვიპტის მეოთხე დინასტიის ფარაონები
ფერწერის ვენეციის სკოლა

ფერწერის ვენეციის სკოლა
ვენეციის სკოლა — ფერწერის ერთ-ერთი უმთავრესი სკოლა იტალიაში, ვენეციაში. ყველაზე მეტად განვითარდა XV—XVI საუკუნეებში. ფერწერის ამ სკოლისთვის დამახასიათებელია ფერწერული საწყისების სიჭარბე, ნათელი კოლორისტული გადაწყვეტილებები, ზეთით ფერწერის სახვითი შესაძლებლობების საფუძვლიანი ფლობა.
ისტორია
ვენეციის სკოლა ისტორიული განვითარების რამდენიმე ასწლეულს მოიცავს. პირველ ეტაპებზე მთავარი როლი არქიტექტურას ეკუთვნოდა. გეოგრაფიული მდებარეობისა და როგორც დასავლეთიდან (გოთიკა), ისე აღმოსავლეთიდან (უპირველეს ყოვლისა, ბიზანტიიდან) არსებული კულტურული გავლენების სპეციფიურმა პირობებმა შექმნა უკიდურესად თავისებური კულტურული ნაერთი, რომელიც აისახათ, ეგრეთ წოდებულ, ვენეციურ გოთიკაში. ამ უკანასკნელს არ ჰქონდა მნიშვნელოვანი კონსტრუქციული ხასიათი (როგორც საფრანგეთში), იგი აქტიურად იყენებდა სტილის დეკორატიულ აღმოჩენებს. საკრალურ ნაგებობათა დეკორში ჭარბობდა ბიზანტიის იმპერიიდან — შუა საუკუნეების ხელოვნების ცნობილი ცენტრიდან — ნათხოვარი ელემენტები (ხატი, ტიხრული მინანქარი, მოზაიკა, ხალიჩა და ძვირფასი ტექსტილი). ხშირ შემთხვევაში ეს იყო ბიზანტიაში შეძენილი ან საბრძოლო ტროფეიდ გამოტანილი ხატები და იუველირული ნაკეთობები.
ფერწერის ვენეციის სკოლა მყარი განვითარების 400 წელს ითვლის. XV საუკუნის პირველი ნიმუშები ჯერ კიდევ მიისწრაფოდნენ ბიზანტიური ხატწერისა და მოზაიკის სტილისკენ, თუმცა გოთიკის ელემენტები ბიზანტიურებთან შერწყმის დროს იძლეოდა თავისებურ ადგილებრივ ნიმუშებს (XV საუკუნის ხატწერის ბიზანტიელი და ვენეციელი ოსტატების, პაოლო ვენეციანოს, ალვიზე ვივარინის ნამუშევრების მთელი რიგი; უფრო ადრინდელი ნამუშევრები იაკოპო ბელინის მიერ).
მთავარი წარმომადგენლები
მაღალი რენესანსი
ჯორჯონე (147? — 1510)
ლორენცო ლოტო (დაახ.1480 — დაახ.1556)
ტიციანი (147 ? — 1576)
სებასტიანო დელ პიომბო (1485—1547)
დემონიკო კაპრიოლო (1494—1528)
ტინტორეტო (1518—1594)
პაოლო ვერონეზე (1528—1588)
მარკო მარციალე, (Marco Marziale, მუშაობდა 1492—1507 წლებში)
ბართოლომეო ვენეტო (დაახ. 1480 — 1530-ის შემდეგ)
ლიტერატურა
სქოლიო
იტალიური ხელოვნება
ვენეციის კულტურა
ვენეციელი მხატვრები
რენესანსი
Ipueiras, Tocantins

Ipueiras, Tocantins
Ipueiras is a municipality in the state of Tocantins in the Southern Region of Brazil.
References
Municipalities in Tocantins
ბიჯნისის ციხესიმაგრე

ბიჯნისის ციხესიმაგრე — შუა საუკუნეების სომხური ციხესიმაგრე, სოფელ ბჯნიში, კოტაიქის პროვინციაში. ციხე განლაგებულია მთაზე, რომელიც სოფელს ორად ჰყოფს და მხოლოდ სოფლის დასავლეთ ნაწილიდან ჩანს. ციხესიმაგრე ზღვის დონიდან 1504 მეტრზე მდებარეობს.
გალერეა
ლიტერატურა
რესურსები ინტერნეტში
Bjni Fortress
Bjni and Fortress
Thomas of Metsoph: History of Timur and His Successors
სქოლიო
სომხეთის ციხესიმაგრეები
კორონავირუსის პანდემია პორტუგალიაში (2020)

კორონავირუსის პანდემია პორტუგალიაში (2020)
ეს სტატია ასახავს პორტუგალიაში 2019–20 წლის კოროვირუსული პანდემიის გავლენას და შესაძლოა არ მოიცავდეს თანამედროვე მნიშვნელოვან პასუხებსა და ზომებს.
განგაშის დონე
2020 წლის 12 მარტს, პორტუგალიის მთავრობამ გამოაცხადა სიფრთხილის მაღალი დონე კოვიდ-19– ის გამო და იგი შეინარჩუნებს მას 9 აპრილამდე . პორტუგალია შედის შემამსუბუქებელ ფაზაში, რადგან საზოგადოების ტრანსმისია გამოვლენილია და საჭიროა უფრო მკაცრი ზომების განხორციელება.
საავადმყოფოები კოვიდ-19-ისთვის
ქვემოთ მოცემულია კოვიდ-19-ისთვის გამოყოფილი საავადმყოფოების ჩამონათვალი.
შემთხვევები
2 მარტს ორი შემთხვევა დადასტურდა პორტუგალიაში, ორივე ქალაქ პორტოში . ერთი იყო ექიმი, რომელიც შვებულებაში იმყოფებოდა ჩრდილოეთ იტალიაში, ხოლო მეორე ესპანელი მუშა.
პორტუგალიის სამთავრობო ჯანდაცვის ორგანიზაცია, DGS, გთავაზობთ ოფიციალური სიტუაციის გრაფიკის ინტერფეისს: Ponto de situação atual em Portugal .
შემთხვევათა ქრონოლოგია
პორტუგალია
უეფა-ს ევროპა ლიგა 2009-2010

უეფა-ს ევროპა ლიგა 2009-2010
უეფა-ს ევროპა ლიგა 2009-10 იქნება ამ სახელწოდებით ცნობილი პირველი გათამაშება ფეხბურთში. მას შემდეგ, რაც გაუქმებულად გამოცხადდა უეფა-ს თასი, შემოღებულ იქნა მისი ანალოგიური ტურნირი, განსხვავებული ფორმატითა და გუნდთა რაოდენობით. გადამწყვეტი ფინალი 2010 წლის 12 მაისს გერმანიის ქალაქ ჰამბურგში გაიმართება.
საკვალიფიკაციო ეტაპი
პირველი საკვალიფიკაციო ეტაპი
|}
მეორე საკვალიფიკაციო ეტაპი
|}
მესამე საკვალიფიკაციო ეტაპი
|}
გადათამაშება
|}
ჯგუფური ეტაპი
ჯგუფი A
ჯგუფი B
ჯგუფი C
ჯგუფი D
ჯგუფი E
ჯგუფი F
ჯგუფი G
ჯგუფი H
ჯგუფი I
ჯგუფი J
ჯგუფი K
ჯგუფი L
იხილეთ აგრეთვე
უეფა-ს ჩემპიონთა ლიგა 2009-10
რესურსები ინტერნეტში
უეფა-ს ევროპა ლიგა 2009-2010, უეფა-ს საიტი.
უეფა-ს ევროპა ლიგა 2009-2010, RSSSF.
უეფა-ს ევროპა ლიგა
მოსკოვის ორმოცი სებასტიელი მოწამის ეკლესია

მოსკოვის ორმოცი სებასტიელი მოწამის ეკლესია — მართლმადიდებლური ეკლესია მოსკოვში. ეკლესია დაარსებულია XVI საუკუნეში. მდებარეობს მოსკოვის ცენტრალური ადმინისტრაციული ოლქის ტაგანის რაიონში, მისამართზე დინამოს ქუჩა სახლი 28. ეკლესიას აქვს რუსეთის ფედერალური მნიშვნელობის ძეგლის სტატუსი.
ტაძარი აგებულია 1644-1645 წლებში. მთავარი საკურთხეველი ნაკურთხია ორმოცი სებასტიელი მოწამის სახელზე. ეგვტერები კი პეტრე და პავლე მოციქულებისა და ნიკოლოზ საკვირველთმოქმედის სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
სავარაუდოდ ჯერ კიდევ XVI საუკუნეში ეკლესიის ადგილზე მდგარა ხის ეკლესია. 1644-1645 წლებში იგი შეცვალა ქვის ნაგებობამ. ეკლესია რამდენჯერმე გადააკეთეს. ამჟამად ეკლესია არის აფსიდიანი, რომელსაც ებმის სატრაპეზო ორი საკურთხევლით, რომელიც იყო ნიკოლოზ საკვირველთმოქმედისა და მოციქულების პეტრესა და პავლეს სახელზე. სატრაპეზო უკავშირდებოდა გასასვლელს, რომელზეც დაშენებული იყო სამრეკლო. დაბალი ორსვეტიანი ოთხკუთხა ნაგებობა და ნახევარწრიული აფსიდი შემონახულია, მაგრამ დეკორაცია მთლიანად განადგურებულია. სატრაპეზო სავარაუდოდ ააგეს 1698 წელს, XIX საუკუნეში კი ორჯერ მოხდა მისი გადაკეთება. პირველად ქველმოქმედი ვაჭრის პ. მასლოვის ფინანსებით, სამუშაოები მიმდინარეობდა 1831-1838 წლებში. მეორედ სატრაპეზო გადააკეთეს 1878 წელს არქიტექტორ პეტრე კამპიონის პროექტის მიხედვით და ფ. სტრიჟენოვის ფინანსებით. ამავე პერიოდით თარიღდება ეკლესიის ნახევარსფერული გადახურვა და ასევე ფასადების დეკორი, რომელიც შესრულებულია ეკლექტიკის სულისკვეთებით. სატრაპეზოს კუთხის ფასადებზე შესრულებულია პილასტრები, რომელიც დაშორებულის სწორი კედლებით. კუთხის ფასადების ცენტრალური ნაწილი შევსებულია მცირე ატიკით.
1801 წელს ააგეს ორიარუსიანი სამრეკლო, რომელიც ამპირის სტილში იყო შესრულებული. ქვედა იარუსი წყვილი პილასტრით იყო მორთული. სამრეკლო და სატრაპეზო დაკავშირებულია მოკლე გასასვლელით. ეკლესიას გარს არტყავს გალავანი, რომელის შესრულებულია XIX საუკუნეში.
1932 წელს საბჭოთა ხელისუფლებამ ეკლესია დახურა. სამრეკლო სანახევროდ დაანგრიეს. 1993 წელს ეკლესია გადაეცა რუსეთის მართლმადიდებელი ეკლესიის მრევლს, რის შემდეგაც წარიმართა სარესტავრაციო სამუშაოები და აღადგინეს სამრეკლო.
ლიტერატურა
Москва: Энциклопедия / Глав. ред. С. О. Шмидт; Сост.: М. И. Андреев, В. М. Карев. — М. : Большая российская энциклопедия, 1997. — 976 с. — 100 000 экз. — ISBN 5-85270-277-3.
რესურსები ინტერნეტში
სქოლიო
მოსკოვის კულტურული მემკვიდრეობის ფედერალური ობიექტები
მოსკოვის ტაძრები
რუსეთის კულტურული მემკვიდრეობის ძეგლები მოსკოვში
ტელიცა (ანენი-ნოის რაიონი)

ტელიცა (ანენი-ნოის რაიონი)
ტელიცა — სოფელი მოლდოვაში, ანენი-ნოის რაიონში. მდებარეობს ზღვის დონიდან 66 მეტრზე. 2004 წლის მონაცემებით, მოსახლეობა 1 187 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ანენი-ნოის რაიონის სოფლები
ორიენტი

ორიენტი — სასტუმრო თბილისში, აშენდა XIX საუკუნის 90-იან წლებში.
მისი არქიტექტორია ა. ზალცმანი. პირველ სართულზე განთავსებული იყო სავაჭრო მაღაზიები. XX საუკუნის 20-იან წლებში დაერქვა „ინტურისტი“. შემდგომ აქ იყო მხატვრის სახლი (შოთა რუსთაველის ქუჩა №7).
დაიწვა 1991 წელს თბილისის ომის დროს.
ლიტერატურა
თბილისის სასტუმროები
ბაში

ბაში — სამტრედიის მუნიციპალიტეტის სოფლების ზედა ბაშის, ქვედა ბაშისა და შუა ბაშის ძველი სახელწოდება.
ისტორია
ისტორიულ წყაროებში ბაში პირველად მოხსენიებულია 1578 წელს. სახელი „ბაში“ ბაჟიდან უნდა იყოს წარმომდგარი. ამ მიდამოებში შუა საუკუნეებში საბაჟო იყო, სადაც მდინარე რიონით ამოტანილ თუ გასატან საქონელს ბაჟს ადებდნენ. 1926 წლისთვის ბაშის თემის სამი სოფლის მოსახლეობა შეადგენდა 2924 ადამიანს, ხოლო ფართობი 35,5 კმ2-ს.
ამჟამად სამტრედიის მუნიციპალიტეტის ბაშის თემი მოიცავს სოფლებს: შუა ბაში (თემის ცენტრი), ზედა ბაში, ქვედა ბაში, მეორე ეწერბაში, პირველი ეწერბაში.
ლიტერატურა
სქოლიო
სამტრედიის მუნიციპალიტეტის ისტორიული სოფლები
ნიმორენი

ნიმორენი — სოფელი მოლდოვაში, იალოვენის რაიონში. მდებარეობს ზღვის დონიდან 126 მეტრზე. 2004 წლის მონაცემებით, მოსახლეობა 2 302 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
იალოვენის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
იალოვენის რაიონის სოფლები
ძმა დათვი

ძმა დათვი — Walt Disney Feature Animation-ის 2003 წლის ანიმაციური სათავგადასავლო კომედიურ-დრამატული ფილმი, რომელიც შეიქმნა Walt Disney Feature Animation-ის მიერ. ფილმის დისტრიბუტორი იყო Buena Vista Pictures. იგი არის უოლტ დისნეის ანიმაციური სტუდიების რიგით 44-ე სრულმეტრაჟიანი ანიმაციური ფილმი. სიუჟეტის მიხედვით, ესკიმოსი ბიჭუნა კენაი განრისხებული მისდევს დათვს, იმის გამო, რომ მასთან შეხვედრისას დაიღუპა მისი ძმა, სიტკა. მას შემდეგ, რაც დათვს საბოლოოდ კლავს, სულები სასჯელის სახით კენაის თავად აქცევენ დათვად. რათა კვლავ იქცეს ადამიანად, კენაიმ უნდა იმოგზაუროს მთისკენ, სადაც ჩრდილოეთის ციალი დედამიწას ერწყმის და სხვების გულით და თვალებით დანახვა უნდა ისწავლოს, ისევე, როგორც ძმობის შეგრძნება.
ეს იყო უკანასკნელი დისნეის ფილმებში, რომელიც Disney-MGM Studios-ში, ფლორიდაში შეიქმნა. სტუდია დაიხურა 2004 წლის მარტში. „ძმა დათვმა“ მიიღო ოსკარის ნომინაცია საუკეთესო ანიმაციური ფილმის კატეგორიაში. 2006 წლი 29 აგვისტოს პირდაპირ ვიდეოზე გამოიცა გაგრძელება, „ძმა დათვი 2“.
რესურსები ინტერნეტში
Brother Bear Online Archive
სქოლიო
2003 წლის ფილმები
2003 წლის ანიმაციური ფილმები
ამერიკული ფილმები
ამერიკული ანიმაციური ფილმები
Walt Disney Pictures-ის ფილმები
ფილმები დათვებზე
ლედ ზეპელინის 1968 წლის დიდი ბრიტანეთის ტურნე

ლედ ზეპელინის 1968 წლის დიდი ბრიტანეთის ტურნე
1968 წელს ლედ ზეპელინმა პირველად მოაწყო დიდი ბრიტანეთის ტურნე. ტურნე დაიწყო 4 ოქტომბერს და დასრულდა 20 დეკემბერს. ამ დროს ჯგუფი კვლავ New Yardbirds-ის სახელით გამოდიოდა. 25 ოქტომბერს შედგა ჯგუფის სადებიუტო გამოსვლა სურეის უნივერსიტეტში. ტურნეს დასრულების შემდგომ ჯგუფმა გამოუშვა პირველი სადებიუტო ალბომი სახელწოდებით Led Zeppelin. ლედ ზეპელინის დიდი ბრიტანეთის ტურნე დასრულდა ქალაქ ლონდონში. დიდი ბრიტანეთის ტურნეს მოჰყვა ჩრდილო ამერიკული ტურნე.
სეტლისტი
Train Kept A-Rollin' (ბრედშოუ, კეი, მენი)
For Your Love (Gouldman)
I Can't Quit You Baby (დიქსონი)
As Long As I Have You (Mimms)
Dazed and Confused (პეიჯი)
Communication Breakdown (ბონემი, ჯოუნსი, პეიჯი)
You Shook Me (დიქსონი, ლენუა)
White Summer/Black Mountain Side (პეიჯი)
Pat's Delight (ბონემი)
Babe I'm Gonna Leave You (ბრედონი, პეიჯი, პლანტი)
How Many More Times (ბონემი, ჯოუნსი, პეიჯი)
ტურნეს გრაფიკი
04/10/1968 Mayfair Ballroom - ნიუკასლი ტაინზე, ინგლისი
18/10/1968 Marquee Club - ლონდონი, ინგლისი
19/10/1968 Liverpool University - ლივერპული, ინგლისი
25/10/1968 University of Surrey - გილდფორდი, ინგლისი
09/11/1968 Roundhouse - ლონდონი, ინგლისი
16/11/1968 College of Technology - მანჩესტერი, ინგლისი
23/11/1968 Sheffield University - შეფილდი, ინგლისი
29/11/1968 Crawdaddy Club - რიჩმონდი, ინგლისი.
10/12/1968 Marquee Club - ლონდონი, ინგლისი.
13/12/1968 Bridge Place Country Club - კენტერბერი, ინგლისი
16/12/1968 Bath Pavilion - ბატი, ინგლისი.
19/12/1968 Civic Hall - ექსეტერი, ინგლისი.
20/12/1968 Wood Green Fishmongers Hall - ლონდონი, ინგლისი
რესურსები ინტერნეტში
ჯგუფის ოფიციალური საკონცერტო გამოსვლები
ჯგუფის საკონცერტო სეტლისტები
ლედ ზეპელინის ტურნეები
1968 წლის საკონცერტო ტურნეები
აგენორი

აგენორი (ბერძნ. Ἀγήνωρ -ορος, ὁ) — ბერძნულ მითოლოგიაში რამდენიმე პერსონაჟს უკავშირდება:
მეფე
ფინიკიის მეფე, პოსეიდონისა და ლიბიეს ვაჟი, ბელოსის ტყუპისცალი. კადმოსის, კოლიქსის, ფენიქსისა და ევროპეს მამა. [[[ჰეროდოტე]]ს მიხედვით აგენორი ცხოვრობდა დაახლოებით ძვ. წ. 2000 წელს.
როდესაც ზევსვმა ევროპე მოიტაცა, აგენორმა ვაჟები გაგზავნა მის საძებნელად და დის გარეშე შინ დაბრუნება სასტიკად აუკრძალა. ბევრი ეძებეს ძმებმა და, დიდხანს იხეტიალეს სხვადასხვა მხარეში, მაგრამ ევროპეს კვალსაც კი ვერ მიაგნეს და იძულებულები გახდნენ სხვა ქვეყანაში ეძებნათ თავშესაფარი. ძმები სხვადასხვა ქვეყანაში დასახლდნენ.
მეომარი
ანტენორის ვაჟი, ერთ-ერთი ტროელი გმირთაგანი.
როდესაც იგი აქილევსს მარტო შეებრძოლა და როცა ამ უკანასკნელს უნდა ეჯობნა, აგენორის სახე თვით აპოლონმა მიიღო, ბრძოლა მან განაგრძო და სიკვდილისგან იხსნა იგი. აგენორი ბოლოს ნეოპტოლემოსმა მოკლა.
სქოლიო
ბერძნული მითოლოგია
ფინიკია
ტროის ომის მონაწილეები
ტროელები
ილიადას პერსონაჟები
პოსეიდონის შთამომავლობა
მითური მეფეები
კანგასი

კანგასი — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების პონტევედრის პროვინციის მორასოს კომარკის შემადგენლობაში. ფართობი — 38,1 კმ². მოსახლეობა — 26 582 კაცი (2020 წ.).
იხილეთ აგრეთვე
პონტევედრის მუნიციპალიტეტები
რესურსები ინტერნეტში
კანგასის მუნიციპალიტეტის ოფიციალური საიტი
სქოლიო
პონტევედრის მუნიციპალიტეტები
პონტევედრის ქალაქები
სიმენტალური ჯიში

სიმენტალური ჯიში — მსხვილი რქოსანი საქონლისა, სარძეო-სახორცე მიმართულების ჯიში. გამოყვანილია შვეიცარიაში. ფერად თაფლა-ჭრელია, ტანად დიდი და მსხვილძვლიანია. კუროს მასა 800–1100 კილოგრამია. ფურისა 550–650 კილოგრამი, წლიური წველადობა 3500–4000 ლიტრი, რძის ცხიმიანობა 3,8–3,9% აღწევს. ნაკლავის გამოსავალია 60%. მსოფლიოში ფართოდაა გავრცელებული. რუსეთში შეიყვანეს XIX საუკუნის მეორე ნახევარში, საქართველოში — XIX საუკუნის ბოლოს. 1948 წლამდე დიდი რაოდენობით შემოჰყავდათ და იყენებდნენ ადგილობრივი საქონლის გასაუმჯობესებლად. შემდეგ მისი შემოყვანა შეწყდა.
ლიტერატურა
მსხვილი რქოსანი საქონლის ჯიშები
მენჰირი

მენჰირი — ყველაზე მარტივი მეგალითური ნაგებობა. წარმოადგენს ვერტიკალურად მდგარ ლოდს, რომლის სიმაღლე ზოგჯერ 20 მეტრს აღწევს. მენჰირის დანიშნულება ჯერჯერობით დაუდგენელია, თუმცა ზოგიერთი არქეოლოგის აზრით ისინი დაკრძალვის რიტუალთან იყვნენ დაკავშირებულნი. ასევე არსებობს მოსაზრება, რომ ეს ლოდები დადგმული იქნა რაღაც მნიშვნელოვან თარიღთან დაკავშირებით, ან როგორც სასაზღვრო ნიშანი.
გავრცელებულია ჩრდილო-დასავლეთ ევროპაში, გვხვდება აზიასა და აფრიკაში, ციმბირში და კავკასიაში.
ლიტერატურა
რესურსები ინტერნეტში
Dolmens, Menhirs & Stones-Circles in the South of France - Menhirs of the "Cham des Bondons"
New Theory - Henges - Engineering in Prehistory
Rows of Menhirs in Russia, South Ural
List of Menhirs and their related stories in Czech Republic
Skela menhirs in Ukraine
მეგალითური ნაგებობები
ქვის ხანის ევროპა
ფიფა-ს საუკეთესოთა საფეხბურთო დაჯილდოება

ფიფა-ს საუკეთესოთა საფეხბურთო დაჯილდოება, ან უბრალოდ The Best — საფეხბურთო დაჯილდოება, რომელსაც წარმოადგენს მსოფლიო ფეხბურთის მმართველი ორგანო, ფიფა.
ფიფა 1991 წლიდან ატარებდა საფეხბურთო დაჯილდოებას სახელწოდებით ფიფა-ს წლის ფეხბურთელი, რომელიც თავდაპირველად მხოლოდ ვაჟ ფეხბურთელებს გადაეცემოდა, ხოლო 2001 წლიდან ასევე აჯილდოებდნენ ფეხბურთელ ქალებსაც.
2010 წლიდან ფიფას წლის ვაჟი ფეხბურთელის დაჯილდოება და ფრანგული საფეხბურთო ჟურნალის France Football-ის თითქმის ანალოგიური ტიპის დაჯილდოება — ოქროს ბურთი გაერთიანდა ერთ საერთო დაჯილდოებად — ფიფა-ს ოქროს ბურთი. დაჯილდოების ფარგლებში ფიფა-მ მოაქცია უკვე არსებული ყოველწლიური ჯილდოები, როგორებიცაა წლის ქალი ფეხბურთელის დაჯილდოება, პუშკაშის ჯილდო წლის საუკეთესო გოლისთვის, ფეარ ფლეის ჯილდო სამართლიანი თამაშისთვის, FIFpro-ს მიერ დაარსებული წლის სიმბოლური ვაჟთა ნაკრების დაჯილდოება, ასევე დაარსდა წლის მწვრთნელის ჯილდოც როგორც ვაჟთა და ასევე ქალთა ფეხბურთისთვის.
2016 წლიდან France Football-ის და ფიფა-ს ერთობლივი დაჯილდოება შეწყდა, რის შემდეგაც ფიფა-მ დამოუკიდებელი დაჯილდოება დააარსა The Best სახელწოდებით, სადაც შენარჩუნდა ყველა მანამდე არსებული დაჯილდოების პრინციპი.
პირველი დაჯილდოების ცერემონიალი გაიმართა 2017 წლის 7 იანვარს, ციურიხში, შვეიცარია.
ჯილდოები
ფიფა-ს საუკეთესო ფეხბურთელი ვაჟი (The Best FIFA Men's Player)
ფიფა-ს საუკეთესო ფეხბურთელი ქალი (The Best FIFA Women's Player)
ფიფა-ს საუკეთესო ვაჟთა მწვრთნელი (The Best FIFA Men's Coach)
ფიფა-ს საუკეთესო ქალთა მწვრთნელი (The Best FIFA Women's Coach)
ფიფა-ს ჯილდო სამართლიანი თამაშისთვის (FIFA Fair Play Award)
ფიფა-ს ჯილდო საუკეთესო ქომაგისთვის (FIFA Fan Award)
ფიფა-ს პუშკაშის ჯილდო წლის საუკეთესო გოლისთვის (FIFA Puskás Award)
FIFA FIFPro World11
სქოლიო
საფეხბურთო ჯილდოები
Live at Wembley (ბიონსე ნოულსის ალბომი)

Live at Wembley (ბიონსე ნოულსის ალბომი)
Live at Wembley — ამერიკელი მომღერლის ბიონსეს DVD და ალბომი. გამოვიდა 2004 წელს. გამოცემულია ლეიბლზე Columbia Records.
სიმღერების სია
Baby Boy – 4:58
Naughty Girl – 4:12
Fever – 5:57
Hip Hop Star – 4:31
Yes – 4:11
Work It Out – 3:47
Gift from Virgo – 3:15
Be with You – 3:58
Speechless – 5:00
DC Medley – 10:43
Bug a Boo
No, No, No Part 2
Bootylicious
Jumpin' Jumpin'
Say My Name
Independent Women Part I
'03 Bonnie & Clyde
Survivor
Me, Myself and I – 5:14
Summertime – 5:30
Dangerously in Love – 8:34
Crazy in Love – 8:03
Credits (Naughty Girl) – 1:45
DVD-ს დამატებები
Backstage – 8:38
Staging/Choreography – 5:51
Beyoncé's Dressing Room – 5:48
Show Favorites – 3:06
Beyoncé - Solo Artist – 3:25
A Day in London – 4:58
Meet the Fans backstage – 2:58
A Conversation with Beyoncé – 16:26
Crazy in Love - ბრიტანული მუსიკის დაჯილდოების ცერემონიიდან – 3:42
L'Oréal Commercial – 0:31
Destiny's Child Update – 0:17
CD
Wishing on a Star – 4:09
What's It Gonna Be – 3:37
My First Time – 4:25
Krazy in Luv – 6:28
Baby Boy – 9:38
იაპონური გამოცემის დამატებები
Naughty Girl – 3:51
Naïve (რემიქსი) – 3:40
სქოლიო
ბიონსე ნოულსის საკონცერტო ალბომები
ბიონსე ნოულსის ვიდეო ალბომები
2004 წლის ვიდეო ალბომები
2004 წლის საკონცერტო ალბომები
ჯორჯო პეტროსიანი

ჯორჯო პეტროსიანი
ჯორჯო „გევორგ“ პეტროსიანი (დ. 10 დეკემბერი, 1985, ერევანი, სომხეთის სსრ, საბჭოთა კავშირი) — სომეხი-იტალიელი კიკბოქსერი, რომელიც ასპარეზობს საშუალო წონით დივიზიონში. მედსახელად „ექიმი“.
13 წლის ასაკში სომხეთიდან იტალიაში ემიგრაციის შემდეგ, პეტროსიანმა პროფესიონალური კარიერა დაიწყო 16 წლის ასაკში, როგორც მუაი-თაის მერძოლმა; მან ასპარეზობა 54 კილოგრამ კატეგორიაში დაიწყო, ხოლო მოგვიანებით 70 კილოგრამ კატეგორიაში გადაინაცვა; ამ პერიოდის გამნავლობაში პეტროსიანი მრავალი ტიტულის მფლობელი გახდა. 2007 წლის იანვარში ლუმპინეს ბოქსის სტადიონზე ნოსანან პორ. პრამუკთან მარცხის შემდეგ, ჯორჯო პეტორიანი 6 წლის განმავლობაში დაუმარცხებელი იყო; ამ პერიოდში მას ორმოცდაორ ბრძოლიანი მოგებათა სერია ჰქონდა. მოგებათა სერია შეწყდა 2013 წლის ნოემბერში, Glory 12: New York-ის ბრძოლაში, რომელშიც პეტროსიანს ანდი რისტე დაუპირისპირდა და დაამარცხა.
ადრეული ცხოვრება
ჯორჯო პეტროსიანი დაიბადა 1985 წლის 10 დეკემბერს, ერევანში, სომხეთის სსრ-ში (ახლანდელი სომხეთი), საბჭოთა კავშირში; მისი დაბადების სახელი იყო გევორგ პეტროსიანი; იგი მამამისთან, ანდრანიკთან და უფროს ძმასთან, სტეპანთან ერთად, ცამეტი წლის ასაკში ემიგრაციაში წავიდა იტალიაში (მათ ქვეყანაში უკანონოდ, სატვირთო მანქანის უკანა ნაწილში მყოფებმა მიაღწიეს. ისინი თავდაპირველად მილანში უსახლკაროდ ცხოვრობდნენ ცხოვრობდნენ, იძინებდნენ მატარებლების სადგურებსა და ქუჩებში, მაგრამ მოგვიანებით ისინი გორიზიაში ოჯახმა მიიღო, რომელმაც მათ ქარხანაში ღამის დარაჯად მუშაობა შესთავაზა. იტალიაში დასახლების შემდეგ ოჯახს მალევე შეუერთდა ჯორჯო პეტროსიანის დედა, სახელად კარინე, და სახელად ლიანა და უმცროსი ძმა სახეალდ არმენი (არმენი ძმის მსგავსად არის მსოფლიო ჩემპიონი კიკბოქსში).
ბრიუს ლისა და ჟან-კლოდ ვან დამი საბრძოლო ხელოვნების ფილმებით შთაგონებულმა პეტროსიანმა გადაწყვიტა თოთხმეტი წლის ასაკში ვარჯიში მუაი თაიში დაეწყო, თუმცა თავდაპირველად დარბაზსს მცირე ზომის გამო ჩამოშორდა. იგი ჯიუტობდა და საბოლოოდ, 16 წლის ასაკში ვარჯიში განაახლა; ამჯერად იგი ალფიო რომანუტის ზედამხედველობის ქვეშ ვარჯიშობდა; მისი სავარჯიშო დარბაზი იყო „Satori Gladiatorium Nemesis“; პირველი ბრძოლა 16 წლის ასაკში გამართა. იგი ცხოვრებას გორიზიაში, ჩრდილოეთ იტალიაში განაგრძობდა; კარიერის საწყის წლებში მუშაობდა აგურების მწყობელად.
რესურსები ინტერნეტში
Giorgio Petrosyan Fan Page(Russia)
Official Glory profile
K-1Sport profile
სქოლიო
დაბადებული 20 დეკემბერი
დაბადებული 1985
სომეხი კიკბოქსერები
იტალიელი კიკბოქსერები
იტალიელი სპორტსმენები
ჯარის მართვა

ჯარის მართვა — სარდლების (მეთაურების, უფროსების), შტაბების, სამსახურებისა და მართვის სხვა ორგანოების საქმიანობა, რაც უზრუნველყოფს ჯარის (ძალების) საბრძოლო მზადყოფნასა და ბრძოლისუნარიანობის შენარჩუნებას, ოპერაციებისა და საბრძოლო მოქმედების მომზადებას, დასმული ამოცანების შესრულებისას ჯარის ხელმძღვანელობას. ჯარის მართვა ხორციელდება ზემდგომი მეთაურებისა და უფროსების ბრძანებების, მითითებებისა და განკარგულებების შესაბამისად. მისი საფუძველია სარდლის (მეთაურის, უფროსის) გადაწყვეტილება, რის მიხედვითაც იგეგმება ოპერცია (ბრძოლა), ეწყობა და ტარდება ჯარის (ძალების) მომზადება საბრძოლო მოქმედებისათვის. ჯარის მართვის თეორია და პრაქტიკა იხვეწებოდა შეიარაღებული ძალების, იარაღისა და საბრძოლო ტექნიკის, ჯარის ორგანიზაციისა და საბრძოლო მოქმედების ხერხების სრულყოფის, აგრეთვე ომის წარმოების ხასიათისა და პირობების, მართვის ტექნიკური საშუალებებისა და შესაძლებლობების კვალობაზე. მასობრივი არმიების შექმნამდე ჯარს უშუალოდ ჯართუფროსი მართავდა, რომელიც განკარგულებებს თვითონ ან ადიუტანტების საშუალებით გადაცემდა. XII—XIII საუკუნეების საქართველოში ომის თაობაზე გადაწყვეტილებას სავაზირო ღებულობდა. „სპათა ქცეულობის საქმისათვის“ ანუ ჯარებისადმი „ღონიერად წინაძღომისთვის“ და „ბრძნად განგებისათვის“ პასუხისმგებლობა მთავარსარდალს (მეფეს) ან ამირსპასალარს ეკისრებოდა. წერილობითი ბრძანებები მხოლოდ ჯარის მობილიზაციისთვის გაიცემოდა, სიტყვიერ განკარგულებებს შიკრიკებისა (ევსტარების, იფრინდების) და მალემსრბოლელების პირით გადასცემდნენ.
არმიებისა და მათი მოქმედების ასპარეზის ზრდასთან ერთად მთავარსარდლებთან შეიქმნა სამხდერო საბჭო, შემდეგ შტაბები, შეიცვალა მართვის ტექნიკური ბაზა. სისტემატურად უმჯობესდებოდა ჯარის მართვის მეთოდები, ტექნიკური საშუალებები. ჯარის მართვის პრაქტიკაში ფართოდ ინერგება ავტომატიზაცია და მართვის ავტომატიზებული სისტემები, პოზიციონერების გლობალური სისტემები (GPS). ფართოვდება ჯარის მართვის ამოცანათა წრე და რთულდება მართვის ამოცანების ხასიათი. ჯარის მართვის პრინციპებია: ერთმართველობა; სარდლების (მეთაურების) პირადი პასუხისმგებლობა მიღებული გადაწყვეტილებისთვის; ყველა რგოლში მართვის ცენტრალიზაცია და მიღებული საბრძოლო ამოცანების ხერხების დადგენაში ხელქვეითებისათვის ინიციატივის მინიჭება; სიმტკიცე და სიბეჯითე მიღებული გადაწყვეტილებისა და გეგმის შესრულებაში; განუწყვეტლობა და ფარულობა.
ლიტერატურა
ტერმინები
სამხედრო ისტორია
ისლანდია 1992 წლის ზაფხულის ოლიმპიურ თამაშებზე

ისლანდია 1992 წლის ზაფხულის ოლიმპიურ თამაშებზე
ისლანდიამ ზაფხულის ოლიმპიურ თამაშებზე მეთოთხმეტედ იასპარეზა 1992 წელს, ესპანეთის ქალაქ ბარსელონაში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1992 წლის ზაფხულის ოლიმპიურ თამაშებზე
ისლანდია ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
საზღვაო მილი

საზღვაო მილი — განსხვავდება ინგლისური მილისაგან. ერთი საზღვაო მილი უდრის 1852 მეტრს, მერიდიანის 1’-იანი რკალის საშუალო სიგრძეს. 1 საზღვაო მილი = 10 კაბელტოვს.
იხილეთ აგრეთვე
მილი (ერთეული)
ლიტერატურა
Sources
(IUGG/WGS-84 data)
(IAU data)
რესურსები ინტერნეტში
National Bureau of Standards: Refinement of values for the yard and the pound (1959)
Measure Distances on a map in Nautical miles
Nautical Unit Converter
სიგრძის საზომი ერთეულები